Yndisgróður II – Reykjum 9. júlí 2014

**Óformlegur fundur hagsmunaaðila um verkefnið, megintilgang þess; val yrkja og markaðssetningu.**

Mættir: Aðalsteinn, Guðríður Helgadóttir, Helga, Hjörtur, Lísa (auk ? frá Garðyrkjustöð Ingibjargar), Mummi, Ólafur Þórarinsson, Samson B., Úlfur

Dagsrárliðir

1. [Samson] Greint frá styrkveitingum til Yndisgróðursverkefnisins og kynnt verkefni sem ber heitið Skjólbelti framtíðar. Einhverjar vangaveltur voru uppi um hvort tegundir sem eru of duglegar, eins og yllir, ættu yfirhöfuð erindi í skjólbelti.
2. [Umræður]

Megintilgangur verkefnisins ræddur hvað varðar markaðsathuganir, s.s. hvernig staðið skuli að markaðssetningu og hvað skal ráða vali markhópa.

Þá komu fram aðferðir til að auka þekkingu lykilaðila á viðfangsefninu, t.d. með því að koma á fræðslufundum með landslagsarkitektum og kynningarfundum um ýmsar gróðurlausnir með bæjar- og sveitarfélögum, s.s. gróðurlausnir túna og smærri svæða sem hefðu minni umhirðukostnað í för með sér og notkun þekjandi tegunda til að loka beðum.

Rætt var um Internetið sem vettvang aukinnar fræðslu og ráðgjafar fyrir almenna garðeigendur

Spurt var um fýsileika á auknu samráði/samstarfi við stóra markaðsaðila á borð við Bauhaus, Blómaval og s.sv.frl.

Kallað var eftir að aðgreining runna hefjist hjá framleiðanda.

Bent var á að í fyrirliggjandi verkefni mætti e.t.v. athuga tegundir sem ekki náðist að skoða í afstöðnu verkefni (Yndisgróður I).

Talað var um fræræktun í sérstökum frælundum sem yrði komið upp í þeim tilgangi að rækta upp af fræi.

Rætt var um hvers væri þörf eða vöntun á markaði og í því sambandi voru nefnd nokkur atriði eins og

1. Að bæta flóru lágvaxinna fíngerðra plantna en um það voru allflestir sammála.
2. Að auka að sama skapi úrval lágvaxinna yrkja með fjölskrúðugum blóm- og lauflitum, og þar tóku flestir undir, sér í lagi yrkja með löngum blómgunartíma eða að dreifing blómgunar yrkja sé sumarlöng.
3. Að það vanti meiri fjölbreytni í vali lágvaxinna trjáa.
4. Að vakningar sé þörf meðal almennings, t.d. á nytjamöguleikum plantna,

Loks var haft á orði að garðar færu minnkandi, að fólk væri vitlaust og landslagsarkitektar latir og þegar þar var komið við sögu þótti rétt að slíta fundi.

Ólafur Þórarinsson.